钦定古今图书集成/理学汇编/学行典/第201卷 > 方都韩
## 钦定古今图书集成/理学汇编/学行典/第201卷 > 方都韩

按《怀宁县志》：“方都韩，字大方，应崇祯戊辰选贡，嗜古
博学，文辞直追西汉。性至孝，母病侍汤药衣不解带
者年馀。丁母忧，以擗踊成病，几不起，三年不居内，不
饮酒食肉。素具经济才，凡军国重务，史、郑、徐、黄诸抚
军每大利弊必以谘之。当路者多劝之仕，韩泣谢曰：
‘老父在，不敢以身许人’。归隐山中，手不释卷。乙酉兵”
叛，苍头劝之出，郭韩以手捶胸曰：“岂有父在难而子
逃生者乎？”后遂遇贼，执父，韩以身代父得免，韩遂遇
害。